  Майя Бывальцева «МедПоддЕРжка» акция улсын Удмуртиысь кун филармониысь артистъёс коронавирус инфекци вӧлмон вакытэ элькунамы улӥсьёслэн тазалыксы понна нюръяськись эм ужасьёс понна «#БлагоДарим» кык концерт радъязы. Со сярысь филармонилэн пресс-службаез ивортӥз. 16-тӥ толсуре калык инструментъёсын «Золотая мелодия» оркестр но 17-тӥ толсуре Удмуртиысь кун симфони оркестр шудозы. Милям бадӟым букваысен адямиослы «тау» шуэммы потэ, кин котькуд нунал асьмелэсь ӵыжы-выжыосмылэсь но матысь адямиосмылэсь улонзэс уте. Эм ужасьёс концертъёсы дунтэк лыктыны быгатозы. Тӥледыз данъяса, ми понна крезьгур вераськоз Алексей Фомин, Удмуртиысь филармонилэн кивалтӥсезБилетъёсты эм ужасьёслэн профсоюззы, тазалыкез утёнъя министерство но филармония пыр вӧлмытозы. Вань концертъёсты учкисьёсты, артистъёсты кышкытлыклэсь утиськон куронъёсъя радъялозы.  Тегъёс: Лулчеберет Ижкар Удмуртия Филармония коронавирус эмчиос  